钦定古今图书集成/明伦汇编/氏族典/第104卷 > 《廖用贤尚友录》 > 《定公四年》
## 钦定古今图书集成/明伦汇编/氏族典/第104卷 > 《廖用贤尚友录》 > 《定公四年》

定公四年春三月，刘文公合诸侯于召陵，将长蔡于
卫。卫侯使祝佗私于苌弘曰：“闻诸道路，不知信否？若
闻蔡将先卫，信乎？”苌弘曰：“信。蔡叔，康叔之兄也。先卫
不亦可乎？”子鱼曰：“以先王观之，则尚德也。昔武王克
商，成王定之，选建明德以藩屏周，故周公相王室以
尹天下，于周为睦。分鲁公以大路、大旗，夏后氏之璜，
封父之繁弱，殷民六族，条氏、徐氏、萧氏、索氏、长勺氏、
尾勺氏，使帅其宗氏，辑其分族，将其类丑以法则。”周
公用即命于周，是使之职事于鲁，以昭周公之明德，
分之土田，陪敦，祝宗，卜史，备物典策，官司彝器。因商
奄之民，命以伯禽，而封于少皞之墟。分康叔以大路、
少帛、𬘬茷、旃旌、大吕。殷民七族，陶氏、施氏、繁氏、锜氏、
樊氏、饥氏、终葵氏。封畛土，略“自武父以南，及圃田之
北竟，取于有阎之土，以共王职；取于相土之东都，以
会王之《东蒐》。聃季授土，陶叔授民，命以《康诰》，而封于
殷虚。皆启以商政，疆以《周索》。分唐叔以大路、密须之
鼓、阙、巩、沽、洗。怀姓九宗，职官五正，命以《唐诰》，而封于
夏虚。启以《夏政》，疆以戎索。”

〈注〉怀姓，唐之馀民，九宗，一姓为九族。